
La Vecernia mică 
La Doamne, strigat-am... 
Stihirile, glasul 4: 
Astăzi, adunarea drepteredincioşilor cu cântări de laudă slăveşte pe mucenicii lui 
Hristos, pe Epictet - preotul cel înţelept şi pe Astion - ucenicul cel mult râvnitor, 
perechea cea prea lăudată, slava călugărilor şi podoaba mucenicilor (de 2 ori). 
Pe Epictet şi pe Astion, pe doctorii cei fără de arginţi şi mucenicii lui Hristos, veniți 
toţi credincioşii să-i lăudăm; pe cei ce în Dobrogea s-au nevoit oarecând, iar în 
vremurile din urmă sfintele lor moaşte ni le-au dăruit nouă spre întărirea şi mân- 


gâierea noastră. 


Din dragoste pentru Dumnezeu toate cele vremelnice le-aţi socotit deşertăciune, 


încă până şi sufletul cu bucurie l-aţi pus pentru Cel iubit, că Cel ce singur este 
începător şi izvor al dragostei a aprins în inimile voastre focul cel mistuitor. Bucu- 
raţi-vă, pereche care aţi cucerit cerurile, că v-aţi înălţat sufletele până la prestolul 
Celui Preaînalt în căruţa cea de foc a iubirii voastre! 


Slavă Tatălui şi Fiului şi Sfântului Duh. 


Mulțimea călugărilor şi adunarea credincioşilor împreună se bucură, sfinților 
mucenici, că sfintele voastre moaşte ca un soare duhovnicesc au răsărit nouă, risi- 
pind întunecimea de la sufletele noastre. 


Şi acum şi pururea şi în vecii vecilor. Amin. 

Pe cea mai cinstită decât heruvimii şi mai slăvită fără de asemănare decât serafimii, 
pe cea una curată şi binecuvântată cu adevărat, pe Născătoarea de Dumnezeu şi 
Stăpâna lumii, pe Împărăteasa şi Doamna şi Maica noastră cea mult milostivă şi cu 


totul iubitoare, din inimă mulţumitoare să o mărim. 


La stihoavnă 


Stihirile, glasul 1: 


Pe Epictet, preotul cel prea înţelept şi pe Astion, ucenicul cel mult râvnitor veniţi 
toți să-i lăudăm, că aceştia asemenea lui Ermolae şi Pantelimon fiind, împreună au 
binevestit Evanghelia lui Hristos şi întru adevăr, după Andrei cel întâi chemat, apo- 
stoli ai Dobrogei s-au arătat: pe bolnavi tămăduind, demonii gonind, au strălucit cu 
minunile şi cu puterea cuvântului, pentru care şi chinuri au răbdat de la chinuitori şi 
bine încununându-se, pururea se roagă pentru sufletele noastre. 


Stih: Cinstită este înaintea Domnului, moartea cuvioşilor Lui. 


Învățător prea înţelept şi doctor fără de arginţi, chip al blândeţilor şi dreptar cre- 
dinţei te-ai arătat pe tine tuturor, prea cuvioase Epictet, că darul preoţiei cu cinste |- 
ai purtat şi pe mulţi cu înţelepciunea şi cu blândeţea la Hristos i-ai povăţuit. Pentru 
aceasta te fericim. 


Stih: Preoţii Tăi, Doamne, se vor îmbrăca întru dreptate şi cuvioşii Tăi se vor bu- 
cura. 


Cu adevărat s-a plinit întru tine cuvântul Stăpânului Hristos, prea fericite Astioane, 
că lăsând casa şi părinţii pentru Evanghelie şi averile cele trecătoare nesocotindu- 
le, însutit ai luat în Împărăţia Cerurilor. Că nu numai sufletul tău s-a mântuit, ci şi 
sfintele tale moaşte s-au făcut izvor de tămăduiri tuturor celor ce le sărută cu cre- 
dinţă. 

Slavă Tatălui şi Fiului şi Sfântului Duh. 

Cu cine vă vom număra pe voi, prea fericiţilor, căci chipul cel îngeresc al călugăriei 
purtând, ca nişte apostoli Evanghelia aţi propovăduit şi doctori fără de arginţi şi 
făcători de minuni arătându-vă, încă şi cununa muceniciei la urmă aţi luat, încât 


multe daruri şi vrednicii au prisosit întru voi. Pentru aceasta, minunându-ne, vă 
fericim. 


Şi acum şi pururea şi în vecii vecilor. Amin. 


De tine se bucură toată făptura, de Dumnezeu fericită, ceea ce covârşeşti cu fru- 
museţea şi cu sfințenia cetele îngereşti. Întru tine este toată nădejdea noastră şi pe 
tine te lăudăm şi ne rugăm ţie: mântuieşte pe toţi cei ce te cinstesc pe tine Năs- 
cătoare de Dumnezeu. 


Troparul: Pe cei de o cinste cu Ermolae şi cu Pantelimon, pe Epictet - dascălul cel 
înțelept şi pe Astion — ucenicul cel mult râvnitor, veniţi toţi credincioşii să-i lău- 
dăm, pe mucenicii lui Hristos şi podoaba Dobrogei, zicând: bucuraţi-vă, cei ce de-a 
pururi mijlociţi pentru sufletele noastre. 


La Vecernia mare 
La Doamne, strigat-am... 
Stihirile, glasul 4: 


Astăzi este ziua prăznuirii şi dimineaţa cea duhovnicească pentru toată Dobrogea, 
că moaştele Sfinților mucenici Epictet şi Astion ca un soare duhovnicesc şi bine 
înmiresmat au răsărit tuturor. Luminează-te, întreagă adunare a Bisericii şi saltă, că 
ni s-au dat nouă mijlocitori tari înaintea Scaunului Celui Preaînalt. 


Pe Epictet cel prea înţelept veniţi toți să-l lăudăm, că acesta din tinereţe bineplăcînd 
lui Hristos, cu darul facerii de minuni s-a împodobit: pe bolnavi tămăduind, de- 
monii gonind şi tuturor blând povăţuitor fiind, pentru aceasta şi darul preoţiei a 
primit de la Hristos Dumnezeu, iar acum mijloceşte pentru sufletele noastre. 


Frumuseţea chipului şi agerimea cugetului tău nu ai voit a le pune în slujba celor 
pământeşti, prea fericite Astioane, că neamul cel ales şi bogăţia tatălui tău drept 
uscăciune socotindu-le, ca un cerb prea sprinten ai alergat spre izvoarele cele 
pururea curgătoare ale învăţăturii lui Hristos, pe care şi sorbindu-le din buzele 
preotului Epictet, îndată te-ai aprins de dragostea cea dumnezeiască şi fără tăgadă 
în numele lui Hristos te-ai botezat, pe care roagă-L pentru sufletele noastre. 


Mai degreabă aţi lăsat să vi se desprindă carnea de pe oase, decât să se desprindă 
mintea voastră de la cele înalte, multpătimitorilor, că nici cârligile de fier cu care vi 
s-au scrijelit coastele, nici loviturile de piatră care v-au zdrobit faţa, nici cazanele 
de smoală, nici măcar sabia nu a putut să vă despartă pe voi de Cel iubit. 


Alte Stihiri: 


Astăzi Dobrogea ca o mireasă iese întru întâmpinarea Mirelui ceresc împodobită nu 
în aur şi nici în mătăsuri scumpe, ci în sângiurile mucenicilor şi lacrimile cuvio- 
şilor. 


Bucură-te, fiică aleasă a Patriei româneşti, că a poftit Impăratul Cel ceresc frumu- 
seţea ta! 


Aprinzându-se în inima ta râvna cea dumnezeiască, prea fericite Astioane, ai rugat 
pe dascălul tău, preotul Epictet, să părăsiţi cetatea în care tatăl tău era mai mare 
dregător şi aşa aţi ajuns în Ţara Sciţilor, în cetatea Halmyris, unde bine aţi pro- 
povăduit Evanghelia lui Hristos şi minuni nenumărate făcând, pizma urâtorului de 
oameni diavol aţi stârnit, care a şi ridicat împotriva voastră pe dregătorul Latronia- 
nus. Dar voi, bărbăteşte chinurile răbdând, sufletul în mâinile Celui iubit le-aţi dat, 
de care vă bucuraţi pururea. 


Ca pe nişte apostoli şi ucenici ai lui Hristos v-au primit locuitorii cetăți Halmyris, 
căci semne şi puteri apostoleşti aţi arătat cu adevărat: pe fata cea paralizată aţi 
făcut-o teafără doar cu cuvântul, orbului vederea i-aţi întors şi pe îndrăciţi i-aţi slo- 
bozit. Pentru aceasta, mulțime multă se întorcea la Hristos, binecuvântând pe Cel ce 
dă oamenilor astfel de puteri. 


Atunci când chinuitorii au tăiat sfintele voastre capete, trupurile voastre au strălucit 
ca soarele şi văzduhul s-a umplut de bună mireasmă. Pentru aceea şi noi ne minu- 
năm: cum de a ţinut pământul această comoară ascunsă vreme de şaptesprezece 
veacuri şi abia acum a ţâşnit-o afară, ca pe un izvor ce izvorăşte pururea tămăduiri? 


Slavă Tatălui şi Fiului şi Sfântului Duh. 


Pe Epictet, preotul cel prea înţelept şi pe Astion, ucenicul cel mult râvnitor veniți 
toți să-i lăudăm, că aceştia asemenea lui Ermolae şi Pantelimon fiind, împreună au 
binevestit Evanghelia lui Hristos şi întru adevăr, după Andrei cel întâi chemat, 
apostoli ai Dobrogei s-au arătat: pe bolnavi tămăduind, demonii gonind, au strălucit 
cu minunile şi cu puterea cuvântului, pentru care şi chinuri au răbdat de la chi- 
nuitori şi bine încununându-se, pururea se roagă pentru sufletele noastre. 


Şi acum şi pururea şi în vecii vecilor. Amin. Dogmatica, glasul 5 


În marea Roşie chipul Miresei celei neispitite de nuntă s-a scris de demult. Acolo 
Moisi despărțitor al apei, iar aici Gavriil slujitor al minunii. Atunci adâncul l-a 
trecut cu picioare neudate Israil, iar acum pe Hristos L-a născut fără de sămânță Fe- 
cioara. Marea după trecerea lui Israil a rămas nestrăbătută, iar cea fără de prihană 
după naşterea lui Emanuil a rămas nevătămată. Cel ce eşti şi mai înainte ai fost şi 
Te-ai arătat ca om, Dumnezeule, miluieşte-ne pe noi. 


Vohod: Lumină lină a sfintei slave a Tatălui ceresc, Celui fără de moarte, a Sfân- 
tului, Fericitului, Iisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei. 


Paremiile 


Din Înţelepciunea lui Solomon, citire: (Înţ. III, 1-9) 


Sufletele drepţilor sunt în mâna lui Dumnezeu şi nu se va atinge de ele chinul. 
Părutu-s-a în ochii celor nepricepuţi a muri şi s-a socotit pedepsire ieşirea lor, şi 
mergerea de la noi sfărâmare, dar ei sunt în pace. Că înaintea feţii oamenilor de vor 
şi răbda chinuri, nădejdea lor este plină de nemurire: şi puţin fiind pedepsiţi, cu 
mari faceri de bine se vor dărui, că Dumnezeu i-a ispitit de dânşii şi i-a aflat Luişi 
vrednici. Ca aurul în topitoare i-a lămurit pe ei şi ca o jertfă de ardere întreagă i-a 
primit. Și în vremea cercetării Sale vor străluci şi ca scânteiele pe trestie vor fugi. 
Judeca-vor neamuri şi vor stăpâni noroade şi va împărăţi într-înşii Domnul în veci. 
Cei ce nădăjduiesc spre Dânsul vor înţelege adevărul şi credincioşii în dragoste vor 
petrece cu Dânsul: că dar şi milă este întru cuvioşii Lui şi cercetare întru aleşii Lui. 


De la Pilde, citire: (Pilde X, 1-30) 


Fiul înţelept înveseleşte pe tatăl său, iar fiul nebun întristează pe maica sa. 
Binecuvântarea Domnului pe capul dreptului, iară gura necredincioşilor o acoperă 
plângerea fără de vreme. Pomenirea drepţilor cu laude, iar numele necredincioşilor 
se stinge. Cel înţelept cu inima primeşte poruncile, iară cel neînţelegător, 
împiedicându-se, cu buzele alunecă. Cel ce umblă drept, umblă cu nădejde, iar cel 
ce strâmbă căile sale se va cunoaşte. Izvor de viaţă este în mâna dreptului, iară 
gurile necredincioşilor le va acoperi pieirea. Faptele drepţilor viaţă fac, iar roadele 
necredincioşilor păcate. Căile vieţii le păzeşte învăţătura: iară învăţătura nemustrată 
rătăceşte. Buzele drepţilor ştiu lucruri înalte, iară cei fără de minte întru lipsă se vor 
sfârşi. Binecuvântarea Domnului pe capul dreptului, aceasta îl îmbogățește şi nu se 
va adăuga lui întristare în inimă. Precum trece viforul, aşa piere cel necredincios, 
iar dreptul, abătându-se, se mântuieşte în veac. Frica Domnului înmulţeşte zilele, 
iară anii necredincioşilor se vor împuţina. Veselia petrece cu cei drepţi, iară 
nădejdea necredincioşilor va pieri. Întărirea cuviosului este frica Domnului, iară 


celor ce fac rele sfărâmare. Dreptul în veac nu se va clătina, iară necredincioşii nu 
vor locui pământul. 


Din Înţelepciunea lui Solomon, citire: (Înţ. IV, 1-15) 


Atuncia dreptul va sta cu multă îndrăzneală înaintea feţii celor ce l-au necăţit pe 
dânsul şi a celor ce au nesocotit ostenelile lui. Şi văzându-l pe el se vor tulbura cu 
cumplită frică şi se vor minuna de mântuirea lui cea minunată. Şi vor zice întru 
sine, căindu-se, şi pentru îngustarea duhului vor suspina, zicând: acesta este pe 
carele noi l-am avut oarecândva de râs şi pildă de ocară. Noi, cei fără de minte, 
viaţa lui o am socotit nebunie şi sfârşitul lui fără de cinste. Dar el s-a socotit între 
fii lui Dumnezeu şi între sfinți soarta lui este. Rătăcit-am, dar, de la calea 
adevărului şi lumina dreptăţii nu ne-a strălucit nouă şi soarele nu ne-a răsărit nouă. 
Umplutu-ne-am de cărările fărădelegii şi ale pierzării şi am umblat pe cărări 
neumblate, iară calea Domnului nu o am cunoscut. Ce ne-au folosit nouă trufia, şi 
avuţia cu fală ce ne-a adus nouă? Toate acestea ca o umbră au trecut şi ca o veste ce 
aleargă pe aproape. Ca o corabie ce trece prin valurile apei, a cărei treceri nu se află 
urma, nici calea umblării ei în valuri; sau ca pasărea ce zboară prin aer, a căreia nici 
semn de călătorie nu se află, căci cu aripile bătând vânt uşor şi despicându-l cu sila 
pornirii, mişcând aripile se preumblă, şi după aceasta nu se află semn umblării ei; 
sau ca săgeata ce săgeată la locul însemnat, aerul despărțindu-se, îndată se 
împreună, încât nu se ştie pe unde a trecut. Aşa şi noi, după ce ne naştem, ne 
sfârşim şi nici un semn de faptă bună nu avem a arăta, ci întru răutatea noastră ne 
sfârşim. Că nădejdea celui necredincios este ca praful ce-l spulberă vântul şi ca 
spuma ce se goneşte de vifor şi ca fumul care se împrăştie de vânt şi ca amintirea 
unui oaspete ce trece într-o zi. ară drepţii în veac vor fi vu şi întru Domnul plata 
lor şi purtarea de grijă pentru dânşii de la Cel Preaînalt. 


La litie 


Stihirile, glasul 1: 


Înflorit-a ca finicul dreptatea voastră şi ca chedrul cel din Livan s-au înmulţit fap- 
tele voastre cele bune, Sfinţilor Epictet şi Astion, că aţi vieţuit pe pământ ca nişte 
fără de trupuri, nepurtând grijă de cele trecătoare. leşit-aţi din mijlocul poporului 
vostru şi casa părinților o aţi părăsit şi ca nişte mieluşele gătite spre tăiere aţi urmat 
glasul Păstorului Celui Bun. Slavă Celui ce v-a dat vouă putere, slavă Celui v-a în- 
cununat pe voi, slavă Celui singur bun şi iubitor de oameni cu adevărat. 


Auzind glasul Mirelui Celui smerit şi blând, nu te-ai trândăvit a ieşi în întâmpinarea 
Lui, prea fericite Astioane, ci părăsind culcuşul cel moale şi bine mirositor al casei 
părinteşti, ai alergat în grabă pe ulițele cele întunecoase ale străinătăţii, de dorul 
Celui prea iubit, răbdând ocările şi năvălirile străjerilor celor răi, că ai ales a fi cu 
Cel iubit în pământ străin, decât a rămâne în casa părinţilor tăi, însă despărțit de 
Acela. Bucură-te, sfinte Astioane, că sufletul tău ca o mireasă sfioasă şi curată a in- 
trat în cămara Mirelui ceresc. 


Înţelept te-ai arătat întru toate, părinte Epictet, că aflând pe Astion ca pe un 
mărgăritar de mare preţ, lepădând toate, îndată ai fugit cu el unde nimeni să nu ţi-l 
poată răpi. O, iconomule mult prea înţelept! O, aurarule care ai făurit o podoabă 
atât de strălucitoare cum este Astion, pe care l-ai şi înfăţişat Împăratului Ceresc, iar 
acum străluceşte pe fruntea Bisericii Sale ca un soare mult prea luminos. 


Slavă Tatălui şi Fiului şi Sfântului Duh. 


Pe luminătorii cei neînseraţi ai Dobrogei, care au străluminat toată lumea, pe doi- 
mea cea prea lăudată, pe Epictet şi pe Astion, acum cu cântări să-i fericim. Că 
aceştia chip al călugăriei s-au arătat şi ca nişte apostoli, pe urmele lui Andrei cel 
întâi chemat Evanghelia au propovăduit; în faţa tiranilor au mărturisit pe Hristos şi 
în adunări au binevestit minunile Lui. Pentru aceea, îndrăznire având către Domnul, 
pururea se roagă pentru sufletele noastre. 


Şi acum şi pururea şi în vecii vecilor. Amin. 
Bucură-te, ceea ce eşti plină de har, Domnul este cu tine! Că nu încetezi a căuta 
spre noi şi a te ruga pentru izbăvirea noastră. Bucură-te, Maică prea milostivă, 
bucură-te Apărătoare şi Doamnă! Bucură-te Impărăteasă care te pleci cu smerenie 
spre toţi cei ce te cheamă pe tine cu credinţă! 


La stihoavnă 


Stihirile, glasul 5: 


Pe doimea cea mult lăudată, pe Epictet şi pe Astion, care în pământul Dobrogei 
bine s-au nevoit şi s-au încununat, veniţi, credincioşilor, să-i lăudăm, că aceştia în- 
drăznire având către Mântuitorul, pururea se roagă pentru sufletele noastre. 


Stih: Dreptul ca finicul va înflori şi ca chedrul cel din Livan se va înmulți. 


Bucură-te, sfinte Astioane, că deşi cu trupul te-ai despărțit de părinţii tăi necre- 
dincioşi, sufletul pururea ţi-l ridicai pentru dânşii înaintea Domnului, cerând ca să-i 
lumineze cu lumina credinţei. Bucură-te că nu ai avut altă comoară decât Sfânta 
Evanghelie şi cinstita Cruce, pe care le-ai lăsat moştenire părinților tăi. Bucură-te 
că aceştia primind averea cea de mare preţ de la tine, s-au bucurat mai mult decât 
de toate desfătările şi dulceţile lumești şi, luminându-se cu lumina lui Hristos, acum 
împreună cu tine se bucură în Împărăţia celor vii. 


Stih: Cinstită este înaintea Domnului, moartea cuvioşilor Lui. 


Bucură-te şi tu, părinte Epictet, că iubind pe Astion ca pe tine însuţi, sufletul ace- 
luia l-ai trimis înaintea ta în Împărăţie. Că voind chinuitorii a vă tăia capetele, tu cu 
îndrăznire te-ai rugat ca primul să meargă la tăiere Astion, ca nu cumva, văzând 
ucenicul moartea dascălului său, să se înfricoşeze ca şi oarecând apostolii în faţa 
pătimarii Învăţătorului Hristos. Că mare şi ascunsă este viclenia diavolului şi scris 
este: bate-voi păstorul şi se va risipi turma. lar tu, ca un păstor prea bun, nu ai voit a 
pierde pe cel ce pe umerele tale l-ai scos din hăţişurile necredinţei. 


Slavă Tatălui şi Fiului şi Sfântului Duh. 


Răsărit-au ca un soare moaştele sfinţilor Epictet şi Astion, risipind întunecimea de 
la sufletele noastre. Să se bucure Dobrogea şi să sălteze tot neamul românesc, că şi- 
a agonisit avere veşnică pe care furii nu o fură şi molule nu o strică, aur luminos 
din care izvorăsc tămăduiri, soare bine-înmiresmat care luminează sufletele cele 
întunecate de păcate, foc care mistuie şi risipeşte duhurile necurate, putere din pu- 
terea Celui Înfricoşător, că aşa a binevoit Domnul Cel milostiv a răsplăti pe toţi cei 
ce cred în EI şi Îl iubesc pe Dânsul. 


Şi acum şi pururea şi în vecii vecilor. Amin. 


Ceea ce singură eşti Născătoare de Dumnezeu şi Maica Luminii, pe noi, cei aflaţi în 
întunericul păcatelor, luminează-ne cu cercetarea ta cea de maică, ia de la noi toată 
amărăciunea şi risipeşte deznădăjduirea care ne-a cuprins, ca izbăviţi prin tine, să 
dobândim îndrăznirea cea bună către Fiul tău şi Dumnezeul nostru, ceea ce eşti una 
binecuvântată. 


La binecuvântarea pâinilor 


Troparul: Pe cei de o cinste cu Ermolae şi cu Pantelimon, pe Epictet - dascălul cel 
înţelept şi pe Astion - ucenicul cel mult râvnitor, veniţi toţi credincioşii să-i lăudăm, 


pe mucenicii lui Hristos şi podoaba Dobrogei, zicând: bucuraţi-vă, cei ce de-a pu- 
ruri mijlociţi pentru sufletele noastre. 


La Utrenie 
La Dumnezeu este Domnul..., se cântă troparul sfinților (de 3 ori). 


După catisma întâi, sedealna, glasul: Nu de la oameni aţi luat chemare şi nu trupul 
şi sângele v-au descoperit vouă înţelesul cel de taină, ci Însuşi Hristos, Cel ce a lu- 
crat în voi lucruri minunate, Acela v-a şi chemat. Acela v-a povăţuit şi v-a întărit 
prin Duhul Său Cel Sfânt ca să grăiți cu îndrăzneală înaintea tiranilor. Acela, la ur- 
mă, a primit sufletele voastre ca pe o bună mireasmă în jertfelnicul Său cel mai 
presus de ceruri, iar cinstitele voastre moaşte cu nestricăciune şi cu darul facerii de 
minuni le-a dăruit. Pentru aceasta şi noi vă chemăm: Sfinților Epictet şi Astion, 
cereţi de la Domnul iertare de păcate tuturor celor ce săvârşesc cu dragoste cinstită 
pomenirea voastră. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Pe tine, ceea ce ai născut cu trup pe Mântuitorul tuturor şi cu sângiurile tale ai 
îndulcit lumea cea amărâtă de păcat, pe cea una curată şi nevinovată cu adevărat, pe 
Maica şi Împărăteasa noastră, te rugăm: mijloceşte cu sfinţii mucenici pentru sufle- 
tele noastre. 


După catisma a doua, sedealna, glasul: Întru împărăţia cea neînserată, unde drepții 
ca luminătorii strălucesc, acolo şi voi v-aţi sălăşluit, bunilor biruitori, căci încă în 
trupuri muritoare îmbrăcaţi fiind, aţi strălucit ca soarele şi cu totul v-aţi arătat nepă- 
mânteşti, răbdând chinurile ca nişte fără de trupuri. Dar apunând pentru această 
lume trecătoare, în alta mai bună aţi răsărit, de unde luminaţi tuturor celor ce săvâr- 
şesc pomenirea voastră cu credinţă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Pe Impărăteasa cea bună, pe Doamna şi Maica creştinilor toţi să o lăudăm; că acea- 
sta ne-a izbăvit pe noi din moartea cea veşnică cu naşterea Sa. 


După polieleu, sedealna, glasul: Arătatu-v-aţi străluciți biruitori şi întru totul înfri- 
coşători pentru vrăjmaş, că având în inimile voastre Piatra cea din capul unghiului, 


pe Hristos Dumnezeu, aţi surpat cu praştia cea duhovnicească pe Goliathul cel 
trufaş. Că de îndată ce a tăiat cinstitele voastre capete, tiranul Latronianus a fost 
ucis el însuşi de duhul răutăţii pe care l-a slujit. lar Vigilantius, unul din dregători, 
văzând minunile pe care le săvârşea în voi Domnul lisus Hristos, a crezut şi şi-a 
izbăvit sufletul său din amăgirea cea idolească. Pentru aceasta şi noi cântăm: Sfin- 
ților Epictet şi Astion, trimiteţi binecuvântarea voastră peste toţi cei ce cheamă 
numele voastre cu credinţă! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Neavând îndrăznire din pricina mulțimii păcatelor noastre, Preasfântă Fecioară, pe 
Tine Te rugăm: roagă pe Cel ce s-a născut din Tine pentru sufletele noastre. 


Antifonul întâi al glasului 4. 
Prochimen, glas: Cinstită este înaintea Domnului, moartea cuvioşilor Săi. 


Stih: Minunat este Dumnezeu întru sfinții Săi, Dumnezeul lui Israil. Toată su- 
flarea... 


Evanghelia de la Matei (X, 16-22). Caută Evanghelia de miercuri în săptămâna a 
treia după pogorârea Sfântului Duh. 


16.lată Eu vă trimit pe voi ca pe nişte oi în mijlocul lupilor; fiţi dar înţelepţi ca 
şerpii şi nevinovaţi ca porumbeii. 

17. Feriţi-vă de oameni, căci vă vor da pe mâna sinedriştilor şi în sinagogile lor 
vă vor bate cu biciul. 

16.La dregători şi la regi veți fi duşi pentru Mine, spre mărturie lor şi păgânilor. 
19.lar când vă vor da pe voi în mâna lor, nu vă îngrijiţi cum Sau ce veţi vorbi, 
căci se va da vouă în ceasul acela ce să vorbiţi; 

20. Fiindcă nu voi sunteţi care vorbiţi, ci Duhul Tatălui vostru este care grăieşte 
întru voi. 

21.Va da frate pe frate la moarte şi tată pe fiu şi se vor scula copiii împotriva 
părinţilor şi-i vor ucide. 

22.Și veţi fi urâţi de toţi pentru numele Meu; iar cel ce va răbda până în sfârşit, 
acela se va mântui. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh. 


Când ai vrut să arăţi puterea Ta lumii, Mântuitorule, ai trimis pe ucenicii Tăi ca pe 
nişte miei în mijlocul lupilor, iar aceia, având puterea Ta, cu smerenia şi cu blân- 
deţea au biruit pe cele trufaşe. Pentru rugăciunile mucenicilor Tăi, Mântuitorule, 
mântuieşte sufletele noastre. 


Şi acum şi pururea şi în vecii vecilor. Amin. 


Fericimu-te pe tine, de Dumnezeu Născătoare, Fecioară, pe cea mai strălucită decât 
soarele şi mai înaltă decât cerurile, că pe toţi cei ce scapă la tine cu credinţă ca o 
Maică multmilostivă îi primeşti, umplându-i de nădejde şi de mângâiere, ceea ce 
eşti dulceaţa credincioşilor. 


ŞI stihira, glas 6: 


Răsărit-au ca un soare moaştele sfinților Epictet şi Astion, risipind întunecimea de 
la sufletele noastre. Să se bucure Dobrogea şi să sălteze tot neamul românesc, că şi- 
a agonisit avere veşnică pe care furii nu o fură şi moliile nu o strică, aur luminos 
din care izvorăsc tămăduiri, soare bine înmiresmat care luminează sufletele cele 
întunecate de păcate, foc care mistuie şi risipeşte duhurile necurate, putere din 
puterea Celui Înfricoşător, că aşa a binevoit Domnul Cel milostiv a răsplăti pe toţi 
cei ce cred în EI şi ÎL iubesc pe Dânsul. 
Canoanele 


Se pun canoanele zilei, din Octoih şi acest 


Canon al mucenicilor 


Gl LUI al FE 


Îi 


Cântarea 1 


Irmos (din Octoih) 


Pe luminătorii cei duhovniceşti ai Bisericii şi propovăduitorii credinţei care de la 
Răsărit au ieşit şi lumea au luminat, în cântări duhovniceşti să-i mărim. 


Împodobit cu darul facerii de minuni încă din tinereţe ai fost, prea cuvioase părinte 
Epictet, tămăduitor şi propovăduitor prea înţelept al Evangheliei, pentru aceea jugul 
cel bun al preoţiei ai luat de la Hristos şi pe mulţi cu învăţăturile tale i-ai povăţuit la 
calea mântuirii. 


Ca unul ce ai deschis pântecele maicii tale, de parte bărbătească fiind, închinat 
Domnului ai fost, precum s-a scris în Lege, prea fericite Astioane, căci deşi dintre 
păgâni ai răsărit, ca o viţă bine rodită te-ai înălțat până la scaunul Impăratului ce- 
resc. 


Slavă Tatălui şi Fiului şi Sfântului Duh. 

Minunat este Dumnezeu întru sfinţii Săi, a zis dreptul David, şi noi cu acela măr- 
turisim Şi grăim: minunat eşti, Hristoase Dumnezeule, că în tot neamul şi în tot lo- 
cul binecuvântezi pe cei ce te cinstesc pe Tine. 

Şi acum şi pururea şi în vecii vecilor. Amin. 

Binecuvântată eşti, Născătoare de Dumnezeu, Fecioară, că ai avut în sfintele tale 


braţe pe Dumnezeul tuturor, către care având acum îndrăznire ca o Maică mijlo- 
ceşti pentru sufletele noastre. 


Catavasie: Deschide-voi gura mea şi se va umplea de Duhul, şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei 
bucurându-mă. 


Cântarea 3 
Irmos: 


Ca un bun lucrător a viei lui Hristos, pe Astion, strugurele cel bine mirositor şi 
împlinit, cu grijă l-ai cules ca să-l duci la masa Împăratului Ceresc. 


Și rod însutit aducând, părinte Epictet, te-ai făcut bucurie Stăpânului tău. Odraslă 
singură fiind în casa părinţilor tăi, ca o rândunea prea frumoasă ai zburat spre ceru- 
rile cele duhovniceşti ale învăţăturii lui Hristos. 


Cine nu te va ferici pe tine, părinte Astioane, căci dragostea cea pământească lă- 
sând-o şi faima neamului celui ales nesocotind-o, ai ales mai bine a pătimi pentru 
Hristos, decât a te bucura de viaţa cea trecătoare din care moartea ne deşteaptă ca 
dintr-un vis. 


Atunci când Duhul Sfânt s-a atins de inima ta, prea fericite Astioane, te-ai lipit cu 
toată inima de părintele tău Epictet, de la care ai aflat învăţătura lui Hristos, mai 
mult decât de părinţii cei trupeşti. Şi alegând mai degrabă a merge în pământuri 
străine şi îndepărtate, spre a putea fi cu Hristos, ai părăsit casa cea bogată a părin- 
ților tăi, dar care nu-L aveau pe Dumnezeul cel Adevărat. 


Slavă Tatălui şi Fiului şi Sfântului Duh. 


Pe cei ce i-ai ales şi i-au urmat Ție cu credinţă voit-ai să-i aşezi împreună cu Tine 
în Împărăţia Tatălui, Mântuitorule Bune, şi slava care Ţi se cuvine numai Ţie voit- 
ai a o împărtăşi şi lor. Cu adevărat negrăită este iubirea Ta de oameni şi mila Ta 
este fără de sfârşit. Pentru rugăciunile Sfinților Tăi, Hristoase Dumnezeule, mân- 
tuieşte sufletele noastre. 


Şi acum şi pururea şi în vecii vecilor. Amin. 


Ca una ce eşti singură aleasă şi binecuvântată între femei, şezut-ai de-a dreapta 
Împăratului ceresc, întrecând cu frumuseţea şi cu strălucirea cetele îngerilor şi ale 
arhanghelilor. Pe tine ca pe Maica lui Dumnezeu şi Împărăteasa lumii credincioşii 
toți te mărim. 


Catavasie: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 


Sedealna: În cetatea Halmirisului v-aţi arătat străluciți nevoitori şi propovăduitori 
neînfricaţi ai dreptei credinţe, strălucind cu minunile şi cu faptele voastre cele bune, 
vrednici următori ai apostolului celui întâi chemat v-aţi arătat, Sfinților Epictet şi 
Astion. Cei ce lupta cea bună aţi luptat şi v-aţi încununat, izbăviţi-ne şi acum de 
eresurile cele păgubitoare, păzind întreagă turma cea cuvântătoare şi nestrămutată 
în veacul veacului. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Născătoare de Dumnezeu Fecioară, apărătoarea şi mângâietoarea noastră, împreună 
cu sfinţii mucenici, roagă să se mântuiască sufletele noastre. 


Cântarea 4 
Irmos: 


Dacă au văzut părinţii tăi, prea fericite Astioane, că nu te mai găsesc, au plâns cu 
amar pierderea ta, ca şi oarecând patriarhul Iacov a plâns pe fiul său, dreptul Iosif. 
Dar precum acela în pământul cel străin al egiptenilor s-a arătat strălucit şi a izbă- 
vit din moarte pe părintele şi pe fraţii săi, aşa şi tu, pătimind de bunăvoie asprimea 
străinătăţii, prin pătimirile tale ai izbăvit din foametea credinţei idoleşti pe părinţii 
tăi, hrănindu-i cu pâinea cea vie şi neîmpuţinată a Evangheliei lui Hristos. 


În cetatea Halmyrisului poposind, sfinţilor mucenici, prin viaţa voastră curată şi 
prin numeroasele minuni aţi câştigat dragostea locuitorilor, pe mulți întorcând la 
dreapta credinţă. Căci ca şi apostolii odinioară pe ologi i-aţi ridicat, orbilor le-aţi 
întors vederea şi pe demoni ca pe nişte neputincioşi i-aţi gonit de la cei ce vă ce- 
reau ajutorul cu credinţă. 


Văzând faptele voastre cele minunate şi dragostea care sporea în popor, rău cre- 
dinciosul voievod Latronianus, mai marele cetăţii, ca un câine asmuţat de Dio- 
clețian, s-a pornit cu ură împotriva voastră. Dar voi ca nişte miei răbdând sfâşierile 
cele cumplite, necontenit lăudaţi pe Dumnezeu, cel ce a făcut rănile voastre mai 
strălucitoare decât soarele. 


Slavă Tatălui şi Fiului şi Sfântului Duh. 


Auzind un oarecare dregător Vigilantius glasurile voastre care din mijlocul chinu- 
rilor necontenit strigau: „Suntem creştini, o tirane, fie, dar, voia Dumnezeului 
nostru cu noi!” - s-a minunat de puterea care izvora din aceste cuvinte şi rostindu-le 
şi el în inima sa, a fost aprins de dragostea cea dumnezeiască, mărturisind pe Dum- 
nezeul cel Adevărat. 


Şi acum şi pururea şi în vecii vecilor. Amin. 


Pe tine te laudă cetele proorocilor şi ale apostolilor, de tine se bucură mucenicii şi 
cuvioşii ţi se închină ţie, Preasfântă Născătoare de Dumnezeu Fecioară. Primeşte, 
dar, şi de la noi, smeriţii, această nevrednică laudă pe care ţi-o aducem ca unei 
Maici şi izbăvitoare a noastră a tuturor. 


Catavasie: Sfatul cel neurmat şi dumnezeiesc, al Întrupării Tale celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 


Cântarea 5 
Irmos: 


Fiind luminaţi cu lumina cea neînserată aţi strălucit ca nişte sfeşnice în lumea cea 
cuprinsă de întunericul păcatelor şi cu bună mireasma faptelor voastre celor bune 
aţi trezit inimile cele amorţite de împuţiciunea credinţei idoleşti, povăţuindu-le la 
credinţa cea adevărată. 


Pe tânărul cel bogat şi de neam bun care a venit la tine l-ai învăţat cu dragoste taina 
adevăratei bogății şi înţelepciuni, părinte Epictet, căci strălucirea aurului trecător şi 
slava lumii în zadar acoperă goliciunea celui ce se pogoară în pământ. 


Lepădând de bunăvoie aurul cel trecător şi slava cea deşartă pentru Evanghelie, v- 
aţi făcut voi înşivă comoară de mult preţ şi slavă pentru toată lumea, că sfintele 
voastre moaşte s-au arătat mai strălucite decât orice aur şi mai înmiresmate decât 
mirul, izvorând tămăduiri tuturor celor ce le sărută cu credinţă. 


Slavă Tatălui şi Fiului şi Sfântului Duh. 


Atunci când iudeii îl loveau cu pietre pe Ştefan, întâiul între mucenici, faţa aceluia 
a strălucit ca soarele, căci a văzut pe Hristos, Lumina lumii, îmbărbătându-l să 
rabde până în sfârşit. Aşa şi trupurile voastre, mucenicilor, când au fost puse în 
mormânt au strălucit cu lumină orbitoare, umplând văzduhul de bună mireasmă. 


Şi acum şi pururea şi în vecii vecilor. Amin. 


Ceea ce eşti Maica Luminii şi petreci în lumină, pe tine te rugăm, luminează 
mintea şi simţurile noastre, ca să nu mai păşim în întuneric, ci Să urmăm în ca- 
lea poruncilor Fiului tău şi Dumnezeului nostru, ceea ce eşti una binecuvân-tată. 


Catavasie: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut pe 


Fiul Cel fără de ani, cel ce dăruieşte pace tuturor celor ce te laudă pe tine. 


Cântarea 6 


Irmos: 


Văzând un oarecare târgoveţ pătimirile voastre, o, mucenicilor, a recunoscut pe 
tânărul Astion că este fiu al mai marelui cetăţii din care se trăgea şi, mergând, în 
grabă a vestit părinților despre locul aflării fiului lor. lar acestea toate s-au făcut din 
purtarea de grijă a Celui Preaînalt care voieşte ca tot sufletul să se întoarcă şi la 
cunoştinţa adevărului să vic. 


Cine va povesti chinurile voastre, mult pătimitorilor, că trupurile voastre ca nişte 
lemne fiind strujite, mintea voastră pururea se înălța către cele înalte, iar cu inima şi 
cu gura mărturisind pe Cel ce vă întărea, aţi ruşinat îndrăznirile cele neputin-cioase 
ale chinuitorilor. 


Ca o minune v-aţi făcut tuturor, căci mai degrabă oboseau chinuitorii voştri, ne mai 
ştiind ce fel de chinuri să mai născocească, decât să slăbească bărbăţia voastră. 
Pentru aceia şi tiranul cel turbat, temându-se ca nu cumva tăria voastră să înmul- 
ţească numărul creştinilor, a poruncit să vi se taie capetele afară de cetate. 


Slavă Tatălui şi Fiului şi Sfântului Duh. 

Când aţi voit a merge la nunta Mielului, prea fericiților, în haină prea luminată v-aţi 
împodobit, ţesută nu din mătăsuri, ci din sângiurile voastre cele muceniceşti care 
strălucesc mai tare decât soarele. 

Şi acum şi pururea şi în vecii vecilor. Amin. 

Fericimu-te pe tine, de Dumnezeu Născătoare, Fecioară, că în pântecele tău s-a copt 


Pâinea cea adevărată care s-a pogorât din cer, Hristos Dumnezeul nostru, din-tru 
care tot cel ce mănâncă cu vrednicie se mântuieşte. 


Catavasie: Inţelepţii lui Dumnezeu, care săvârşiţi acest praznic dumnezeiesc şi cu 
totul cinstit al Maicii Domnului, veniţi să batem din palme, slăvind pe Dumnezeu, 
cel ce S-a născut dintr-însa. 


Condacul: Din cer aţi luat dumnezeiescul dar şi tuturor v-aţi făcut izvor de tămă- 
duiri şi sfeşnice prea luminate în calea mântuirii. În dar aţi luat, în dar daţi-ne nouă, 
sfinților mucenici şi doctori fără de arginţi, tămăduind rănile cele trupeşti şi sufle- 
teşti ale celor ce săvârşesc cu dragoste sfântă pomenirea voastră. 


Icosul: Iubind pe Dumnezeu din tot cugetul şi din toată inima voastră, aţi socotit 
deşertăciune şi vis cele vremelnice, prea fericiţilor, căci nu numai roada sufletelor 
voastre aţi înfăţişat-o Ziditorului, ci până şi trupurile vi le-aţi adus ca pe o jertfă 
curată şi bine plăcută; şi ca unii ce prăznuiţi acum în lumina cea neapropiată, rugă- 
mu-vă, mijlociţi pentru cei ce săvârşesc cu dragoste sfântă pomenirea voastră. 


Cântarea 7 


Irmos: Tinerii cei bine credincioşi în cuptor au călcat văpaia şi focul în rouă l-au 
prefăcut prin credinţa în Dumnezeu, iar voi uneltirile tiranilor întru nimic le-aţi 
prefăcut, cântând: Dumnezeul părinţilor noştri, bine eşti cuvântat! 


Cu postul şi cu înfrânarea şi cu privegherile cele îndelungate aţi făcut trupurile 
voastre ca pe nişte unelte de cântare, căci loviturile cele de multe feluri ca pe nişte 
degete care aleargă pe strune le-aţi socotit, izvodind cântare bine plăcută lui Dum- 
nezeu: Binecuvântat eşti Dumnezeul părinţilor noştri. 


Văzând Vigilantius, dregătorul cel însuflat de Dumnezeu mărturisirea voastră, s-a 
aprins de focul credinţei în Hristos şi împreună cu voi a cântat: Dumnezeul părin- 
ilor şi al nostru, bine eşti cuvântat! 

Slavă Tatălui şi Fiului şi Sfântului Duh. 

Pe Dumnezeu nimeni nu L-a văzut vreodată, Fiul, carele este în sânurile Tatălui, 
Acela L-a făcut cunoscut. lar voi, ca nişte slugi vrednice şi credincioase, aţi intrat 


în bucuria Stăpânului ceresc, pe care rugaţi-l pentru sufletele noastre. 


Şi acum şi pururea şi în vecii vecilor. Amin. 


Cine va povesti măririle tale şi cine te va lăuda după vrednicie, Preacurată? Că în- 
suşi Îngerul n-a găsit nimic a zice, decât numai: Bucură-te! Pentru aceasta şi noi, ca 
nişte necunoscători, dar mânaţi de dragostea cea către tine, grăim ţie: Bucură-te, 
ceea ce eşti plină de har, Domnul este cu tine şi prin tine cu noi! 


Catavasie: N-au slujit făpturii înțelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumnezeul 
părinților noştri şi Doamne, bine eşti cuvântat. 


Cântarea 8 


Irmos: 


Cu adevărat nimic nu a putut să vă despartă pe voi de dragostea lui Hristos, că nici 
focul urii celei turbate a chinuitorilor, nici înălțimea mândriei celei drăceşti a lui 
Latronianus, nici adâncul durerilor celor asemenea cu iadul, nici sabia, nici îngerii 
cei răi nu au putut slăbi râvna voastră cea curată, mult pătimitorilor, a celor ce cân- 
taţi: Binecuvântat eşti Hristoase, Dumnezeule şi prea lăudat întru toţi vecii. 


Îndată după pătimirea voastră, te-ai arătat în vis dregătorului Vigilantius şi ca un 
viu i-ai vorbit lui, prea fericite Astion, poruncindu-i să aibă grijă de părinţii tăi care 
aveau să vină în cetate căutându-te, iar acela, ca o slugă credincioasă, a împlinit 
cele rânduite de Mântuitorul tuturor, cântând: lăudat eşti Hristoase Dumnezeule 
întru toţi vecii! 


Nu vom tăcea, o părinte Astioane, a pomeni aici şi pe părinţii tăi cei după trup, pe 
fericiţii Alexandru şi Marcelina, cei ce odinioară ca nişte păgâni au deplâns pier- 
derea ta, iar la urmă s-au luminat cu lumina credinţei. Căci acestora tu însuţi te-ai 
arătat după pătimirea ta, îmbrăţişându-i aievea şi vorbindu-le cu dulce glas despre 
tainele Împărăției care va să fie, ca şi aceştia dimpreună cu tine să cânte: popoare 
binecuvântaţi şi prea înălțați pe Hristos întru toţi vecii! 


Binecuvântăm pe Tatăl, pe Fiul şi pe Sfântul Duh, Domnul. 


Pe Tine Te binecuvântăm şi Ţie mulţumim, Părinte al luminilor şi Tatăl Domnului 
nostru lisus Hristos, că toate le-ai făcut spre mântuirea noastră şi acum ne-ai dăruit 
nouă comoara cea nepreţuită, aurul ceresc, moaştele mucenicilor Tăi Epictet şi 
Astion, împreună cu care şi noi îţi cântăm: Binecuvântat eşti Doamne, Dumnezeule 
întru toţi vecii! 


Şi acum şi pururea şi în vecii vecilor. Amin. 


Nu vom tăcea a spune puterile tale, Născătoare de Dumnezeu, că nu îţi întorci faţa 
ta de la noi, chiar dacă şi greşim, ci ca o Maică îndelung răbdătoare şi mult iubi- 
toare, pururea izbăveşti pe cei ce cântă: tineri, binecuvântaţi, preoţi, lăudaţi, po- 
poare, prea înălțați-L pe Hristos întru toţi vecii! 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L întru toţi vecii. 


Catavasie: Pe tinerii cei bine credincioşi, în cuptor, naşterea Născătoarei de Dum- 
nezeu i-a mântuit, atunci fiind închipuită, iar acum lucrată; pe toată lumea ridică să- 
ți cânte ţie: pe Domnul lucrurile lăudaţi-L şi-L prea înălţaţi întru toţi vecii. 


Cântarea 9 
Irmos: 


Ca nişte slugi bune şi credincioase iubirea Stăpânului ceresc aţi câştigat şi aţi intrat 
în bunăvoința prea curatei Sale Maici, căci cinstitori ai fecioriei ei celei de-a puru- 
rea veşnice aţi fost şi cu viaţa cea curată pe cea singură curată o aţi urmat. Pentru 
aceasta şi ea şi-a arătat bunăvoința sa către voi, descoperind nouă sfintele voastre 
moaşte la praznicul cel ales al Adormirii sale. 


În timpul vieţii voastre pământeşti ca două vlăstare roditoare aţi răsărit din tulpina 
Bisericii, prea lăudaţilor şi acum rodiţi vinul cel bine înmiresmat şi tămăduitor, 
potolind arşița cea pricinuită de patimi. 


Izvor de binefaceri s-au arătat sfintele voastre moaşte, mult pătimitorilor, dintru 
care se adapă turma cea cuvântătoare, şi sicriul vostru scăldătoare duhovnicească 
stă înaintea tuturor, întru care ne spălăm de toată necurăţia sufletească. 


Slavă Tatălui şi Fiului şi Sfântului Duh. 


Cu mucenicii şi cu feciorelnicii intrat-aţi la nunta Mielului, Sfinților Epictet şi 
Astion şi stând la Jertfelnicul cel mai presus de ceruri, împreună cu toţi sfinţii şi în- 
fricoşătorii îngeri, pururea strigaţi: vrednic este Mielul cel înjunghiat ca să ia 
puterea şi bogăţia şi înţelepciunea şi tăria şi cinstea şi slava şi binecuvântarea în 
vecii vecilor! 


Şi acum şi pururea şi în vecii vecilor. Amin. 


Infricoşătoare şi nepătrunsă este naşterea ta, Preacurată, că pe Cel pe care muritorul 
nu poate să-L vadă în pântecele tău cel fecioresc L-ai purtat. Pentru aceasta ca pe o 
adevărată Născătoare de Dumnezeu şi izbăvitoare a noastră toţi te mărim. 


Catavasie: Tot neamul pământesc să salte, cu Duhul fiind luminat şi să prăz- 
nuiască firea minţilor celor fără de trup, cinstind sfânta prăznuire a Maicii lui Dum- 
nezeu şi să cânte: Bucură-te, prea fericită Născătoare de Dumnezeu, curată, pururea 
Fecioară. 


Luminânda:Pe doimea cea mult lăudată, pe dascălul Epictet şi pe ucenicul Astion, 
care în Dobrogea s-au nevoit şi s-au încununat, iar pentru faptele şi pătimirile lor 
cele minunate s-au făcut slăviţi în toată lumea, veniţi credincioşilor să-i lăudăm. Că 
aceştia ne-au lăsat moştenire mare, făcându-ne din săraci bogaţi şi din neputincioşi 
puternici, căci sfintele lor moaşte ca pe un aur ceresc astăzi îl primim, îmbogă- 
țindu-ne cu bogăţie veşnică şi mântuitoare. 


Slavă Tatălui şi Fiului şi Sfântului Duh. 

Sufletele voastre în mâna lui Dumnezeu le-aţi dat, precum se cuvine drepţilor, 
lăsând pământului trupurile voastre cele mult pătimitoare; dar şi acestea, la vreme 
bine cuvioasă, ca o apă de aur au ţâşnit afară, spălând orice boală şi orice întină- 
ciune de la sufletele noastre. 

Şi acum şi pururea şi în vecii vecilor. Amin. 

Prea binecuvântată eşti Născătoare de Dumnezeu, Fecioară, că ţi-a făcut ţie mărire 
Cel Puternic şi sfânt numele Lui, că iată, după vrednicie te cinstesc toate neamurile 
şi numele tău se slăveşte în veacul veacului. 


La laude 


Stihirile: 


Cu sângiurile voastre ca şi cu o porfiră şi cu vison împodobiţi fiind intrat-aţi la 
nunta Mielului celui ce ridică păcatul lumii, sfinților mucenici, unde drepţii ca 
luminătorii strălucesc şi împreună cu cetele îngereşti lăudă pe Cel unul vrednic de 
laudă cu adevărat. 


Arătatu-te-ai vas ales al Duhului Sfânt şi lucrător de taină al iconomiei lui Hristos, 
părinte Epictet, căci nimeni nu poate veni la Fiul, de nu-l va atrage mai înainte 
Tatăl, cel ce stăpâneşte peste toate. 


Ascultător părintelui tău te-ai arătat încă şi în moarte, prea cuvioase Astion, pentru 
aceasta ai primit ascultare pentru ascultare. Căci oricâte cereai de la Dumnezeu 
îndată le primeai, arătând că oricine ascultă de părintele său este şi el ascultat de 
Dumnezeu. 


Avut-aţi în inimă pe Cel ce stăpâneşte peste toate, căci Acela binevoieşte în cei ce 
II ascultă şi Impreună cu Tatăl şi cu Duhul vine şi cinează întru dânşii, după cum 
Insuşi a făgăduit. 


Străini aţi fost pe pământ, având patria voastră în ceruri şi cu totul cetăţeni ai Ceru- 
lui v-aţi arătat, trăind în trup ca nişte fără de trupuri. 


Oameni cereşti şi îngeri pământeşti, pentru aceea şi chinurile le-aţi socotit o bu- 
curi€, căci ele v-au mutat la locuinţa voastră cea din ceruri. 


Fericimu-vă pe voi, Sfinţilor Epictet şi Astion, că mai înainte de marele Antonie 
călugări aţi fost, fericimu-vă că împreună cu mucenicii şi cu feciorelnicii la Jert- 
felnicul Mielului aţi intrat, fericimu-vă că celor din nevoi aţi dăruit tămăduiri. Și 
acum mijlociţi pentru cei ce săvârşesc pomenirea voastră cu credinţă. 


Slavă Tatălui şi Fiului şi Sfântului Duh. 


Astăzi este prăznuirea cea minunată şi bucurie celor credincioşi, că pământul ca 
cerul s-a înseninat, răsărind dintru sine moaştele Sfinţilor Epictet şi Astion cele mai 
strălucitoare decât soarele şi mai înmiresmate decât mirul. Veniţi toată turma cea 
cuvântătoare să ne adăpăm cu raze de lumină şi să ne săturăm cu apa cea vie care 
nu sărăceşte niciodată, că întru aceasta sunt tămăduirile şi milă şi har nemăsurat 
tuturor celor ce se închină cu credinţă. 


Şi acum şi pururea şi în vecii vecilor. Amin. 


Pe Născătoarea de Dumnezeu şi Maica Luminii, pe Împărăteasa şi Stăpâna lumii 
cea mult milostivă şi cu totul iubitoare, întru cântări cinstind-o, să o mărim. 


Sinaxar 


Întru această zi pomenirea Sfinţilor mucenici şi doctori fără de arginţi Epictet, 


preotul şi Astion, monahul, din Dobrogea, care au pătimit în vremea domniei rău 
credinciosului împărat Dioclețian. 


Aceşti fericiţi şi cu totul minunaţi ostaşi ai lui Hristos au trăit în vremea domniei 
rău credinciosului împărat Dioclețian. Faptele şi pătimirile lor cele minunate şi mai 
ales mulţimea de minuni şi de tămăduiri pe care le-au făcut în timpul vieţii, dar şi 
după prostăvire, prin sfintele lor moaşte, i-au făcut pe unii de au scris cu amănuntul 
viaţa lor. 


Mai târziu, un oarecare învăţat din Apus a tipărit viaţa mucenicilor într-o adunare 
de vieţi de sfinţi, foarte vestită, care în latină se zice Acta Sanctorum, adică Faptele 
Sfinţilor. 


Amândoi sfinţii se trăgeau dintr-o oarecare cetate din răsărit, a cărui nume însuşi 
mucenicii au voit să-l ţină ascuns. Epictet era preot şi monah, propovăduind cu- 
vântul Evangheliei şi lucrând numeroase minuni şi tămăduiri, căci încă din tine-reţe 
s-a arătat în el alegerea pe care i-a făcut-o Dumnezeu. 


In una din zile a venit la prea cuviosul Epictet un tânăr foarte frumos la chip şi bine 
îmbrăcat, voind să audă cuvintele lui, întocmai cum mai târziu tânărul Pantelimon a 
mers să asculte cuvintele preotului Ermolae. 


Acest tânăr nu era altul decât Astion, fiul mai marelui cetăţii, care era bogat în bo- 
găţia cea pământească, dar sărac pentru Împărăţia Cerului, căci nu cunoscuse încă 
pe Hristos. După ce i-a vorbit cu multă dulceaţă despre tainele cele înalte ale 
credinţei în Hristos, prea cuviosul Epictet l-a botezat pe tânărul Astion, care atât se 
aprinse de dragostea cea dumnezeiască, încât nu a mai voit a se întoarce acasă, ci a 
cerut părintelui său să fugă împreună într-o ţară îndepărtată, ca nu cumva tatăl său, 
care era păgân, aflând despre botezul unicului şi iubitului său fiu, să facă tulburare 
împotriva celor doi. 


Aşa au ajuns Sfinţii Epictet şi Astion în Sciţia mică, în cetatea Halmyris, care este 
în România de astăzi, în Dobrogea. 


Se spune despre Sfinţii Epictet şi Astion în Acta Sanctorum că faptele şi minunile 
pe care le-au lucrat în pământul strămoşilor noştri, în Sciția mică, au fost încă şi 
mai minunate decât cele din patria lor. Că au ridicat din patul neputinței pe slă- 
bănogi şi paralizaţi, au întors ochii orbilor şi pe diavoli ca pe nişte neputincioşi îi 


goneau de la cei ce le cereau ajutorul. 


ŞI nu numai preotul Epictet lucra minuni, ci şi tânărul Astion pentru viaţa sa curată 
şi ascultarea desăvârşită pe care o făcea părintelui său s-a învrednicit de darul fa- 
cerii de minuni. 


Văzând minunile sfinților şi minunându-se de cuvintele învăţăturii lor, mii de hal- 
mirideni se botezau în Hristos. 


Dar diavolul, care dintru început este urâtor de oameni şi zavistnic a toată faptă 
bună, s-a arătat într-o zi cuviosului Astion şi 1-a zis că de acum se va răzbuna pe el, 
căci intrând în mai marele cetăţii, îl va ucide. Aşa s-a şi întâmplat, căci intrând dia- 
volul în guvernatorul ținutului, pe nume Latronianus, a chemat pe cei doi în faţa 
tribunalui. Dar fiind întrebaţi din ce ţară se trag şi din ce neam, sfinţii nimic nu au 
răspuns, decât numai că sunt creştini şi se trag din patria creştinilor. Mâniindu-se pe 
aceasta Latronianus, a poruncit ca mărturisitorii să fie supuşi la chinuri, dar şi în 
timpul chinurilor, ostaşii lui Hristos, ca şi oarecând tinerii în cuptorul haldeilor, 
strigau: „Suntem creştini, o tirane! Fie, dar, voia Domnului Dumnezeului nostru cu 
noi!” 


Un oarecare dregător, Vigilantius, văzând câtă putere iese din această mărturisire a 
sfinților, încât vreme de mai bine de treizeci de zile răbdau sfărâmarea oaselor, 
fierberea în ulei şi alte cumplite chinuri, a început şi el să zică în inima sa: „Suntem 
creştini, o tirane! Fie, dar, voia Domnului Dumnezeului nostru cu noi!” Această 
mărturisire ca o văpaie cerească a aprins în inima lui Vigilantius focul credinţei în 
Hristos. 


Acest vrednic de pomenire, ca un al doilea Iosif din Arimatheia, a îngropat cu grijă 
cinstitele moaşte ale mucenicilor, care atunci când au fost puse în mormânt au stră- 
lucit ca soarele şi au umplut văzduhul de bună mireasmă, încât mulți din cei ce erau 
de faţă au crezut în Hristos. 


La câteva zile după aceea, Sfântul Astion s-a arătat în vis lui Vigilantius şi i-a vestit 
că părinţii săi vor veni în cetate ca să-l caute şi că el va trebui să-i întâmpine şi să 
aibă grijă de ei. Căci un oarecare târgoveţ trecând prin Halmyris în timpul pătimirii 
mucenicilor, a recunoscut pe Astion al cui fiu este şi s-a dus în grabă de a vestit 
părinților săi. 


Ajungând părinţii sfântului în cetate, Vigilantius i-a luat la el acasă şi vorbindu-le 
timp de o săptămână despre fiul lor şi despre credinţa creştină, în cele din urmă i-a 
dus la mormântul sfinților. Aici Sfântul Astion s-a arătat ca şi aievea, îmbrăţi- 
şându-şi mama bătrână şi vorbindu-i despre slava cea cerească. 


Fericiții părinți ai Sfântului Epictet, Alexandru şi Marcelina au primit botezul lui 
Hristos şi împreună cu Vigilantius şi cu preotul Bonosus, care i-a botezat, s-au în- 
tors în cetatea lor. 


Îndată după pătimirea sfinţilor, tiranul Latronianus a fost cuprins de un duh necurat 
şi ieşind între supuşii săi a început să strige ca un turbat şi să lovească cu sabia. 
Văzând că nu este în toate minţile, soldaţii l-au legat şi l-au pus într-o temniţă, unde 
chinuit de diavol vreme de trei zile, în cele din urmă şi-a dat huhul. 


Multe minuni s-au săvârşit la moaştele mucenicilor, însă cu vremea locul aflării lor 
s-a pierdut. 


Mare minune a fost când, după 17 veacuri de la pătimirea lor, în anul 2001, în 
ajunul praznicului Adormirii Maicii Domnului, această comoară cerească a fost 
descoperită în timpul săpăturilor în ruinele unei vechi bazilici din fosta cetate Hal- 
myris. Toate cercetările nu au lăsat nici o urmă de îndoială că moaştele găsite, care 


au rămas întregi, sunt ale Sfinților mucenici Epictet şi Astion, pomeniţi în Sina- 
xarul ortodox pe 8 iulie. 


În vremea de faţă moaştele sfinţilor se află puse spre închinare în catedrala arhie- 
piscopală Petru şi Pavel din Constanţa. 


Sfinţii Epictet şi Astion, după ce au răbdat numeroase chinuri, s-au săvârşit prin sa- 
bie. La vremea pătimirii, prea cuviosul Epictet avea cam la 60 de ani, iar uce-nicul 
său Astion, monahul, în jur de 35. 


Bătrânul preot a cerut călăilor ca mai întâi să fie tăiat capul lui Astion, ştiind că 
multe sunt vicleniile diavolului şi ca nu cumva, văzând moartea dascălului său, 
ucenicul să fie cuprins de ispită, ca şi oarecând apostolii în faţa pătimirii învă- 
țătorului Hristos. După aceea, punându-și capul pe pieptul ucenicului său iubit, 
bătrânul Epictet a cerut să fie tăiat şi el. Şi aşa au luat amândoi cununa din mâna lui 
Hristos, la anul 290, mutându-se la Cel pe care l-au mărturisit, a căruia este sla-va 
în veci. Amin. 


Bucuraţi-vă, Sfinţilor Epictet şi Astion, doctorilor fără de arginţi şi mucenici ai 
lui Hristos! 


